Trikalium fosfat

Trikalium fosfat ialah sebatian kimia kalium dengan formula kimia K3PO4. Sebatian ini larut dalam air dan merupakan bes yang kuat.

Sebatian ini diguna pakai sebagai mangkin dalam pelbagai tindak balas kimia organik. Selain itu, trikalium fosfat juga digunakan sebagai bahan tambahan makanan seperti pengemulsi makanan dan agen pembusa. Sebatian ini digunakan bersama asid lemak sebagai bahan antimikrob dalam bidang penternakan itik.

Sifat 

Trikalium fosfat memiliki takat lebur yang tinggi iaitu 1380 °C, membenarkan air dididih daripada larutan trikalium fosfat tanpa mengganggu sebatian. Larutan sebatian ini juga merupakan bes yang kuat dengan nilai pH antara 11.5 dengan 12.5.

Penghasilan 

Trikalium fosfat boleh dihasilkan melalui tindak balas ammonium fosfat dan kalium klorida.

(NH4)3PO4 + 3KCl -> K3PO4 + 3NH4Cl

Selain itu, sebatian ini juga boleh dihasilkan daripada tindak balas logam kalium dan asid fosforik.

 {6K} + 2H3PO4 -> {2K3PO4} + 3H2

Rujukan 

Sebatian kalium
Fosfat
Baja